OpenLLM-France/wikimedia huggingface dataset:
# Madrigal (Taltabull)

L'obra Madrigal del compositor Cristòfor Taltabull (Barcelona, 28 de juliol de 1888 - Barcelona, 1 de maig de 1964) és una peça per a cor mixt que data de 1946. El text usat prové de l'escriptor renaixentista Pere Serafí ( 1505/1510 - Barcelona, 1567). El títol "Madrigal" fa referència a les composicions vocals amb textos profans pròpies del Renaixement i el Primer Barroc.

## Text de Pere Serafí

   Madrigal
   Mon cor tinc pres catiu
   enmig d'un verd boscatge
   mon cor està catiu
   en mig d'un bosc joliu.
   Mon cor tinc pres, lligat
   en mig d'una muntanya
   i esta desemparat
   tot ple de pena estranya,
   sols en amar s'afanya
   que no sé de què és viu.
   Mon cor està ferit
   per una gentil nina
   que mai non sent delit
   ni troba medicina
   puix d'amar non s'indina
   ans fuix com la perdiu.

## Enregistraments

* Coral San Ignacio y Coral Universitaria de la Laguna (1983)
* Capella de ministrers de València (1991)
* Orfeó Català (1991)
* Disc d'or del Palau de la música catalana dirigit per Jordi Casas i Bayer (1998)
* Disc Madrigal interpretat pel cor Madrigal dirigit per Mireia Barrera (2016)

## Referències

* ↑ Taltabull, Cristòfor. Madrigal. Barcelona: Boileu, 1967.
* ↑ «Disc d'Or del Palau de la Música Catalana» (en català). [Consulta: 27 març 2017].
* ↑ «Enregistraments del Cor Madrigal». Arxivat de l'original el 2017-03-28. [Consulta: 27 març 2017].

## Bibliografia

* Alsina i Tarrés, Miquel. Teoria i història de la música al Fons Taltabull de la Biblioteca de Catalunya. Barcelona: Biblioteca de Catalunya, 2005.
* Biblioteca de Catalunya. Exposició commemorativa del centenari del naixement de Cristòfol Taltabull (1888-1964). Barcelona: Biblioteca de Catalunya, 1988.
* Casanovas, Josep; Casablancas, Benet. Cristòfor Taltabull. Barcelona: Boileau & Generalitat de Catalunya. Departament de Cultura, 1992 (Compositors catalans; 2). ISBN 8439321295.
# Randstad

El Randstad (Ciutat de la Vora) és una aglomeració urbana de l'oest dels Països Baixos. També anomenada Deltametropool (Metròpoli del Delta, referint-se al delta conjunt del Rin i el Mosa), consisteix en una sèrie de ciutats que envolten una àrea menys urbanitzada, anomenada Groene Hart (Cor Verd), i constitueix, amb 7,1 milions d'habitants, una de les aglomeracions més importants d'Europa.
El Randstad abraça àrees de les següents 4 províncies: Holanda Septentrional, Holanda Meridional, Utrecht i Flevoland. Les ciutats més importants són (des del nord, i en sentit horari): Haarlem, Amsterdam, Almere, Utrecht, Rotterdam, Dordrecht, Delft, la Haia i Leiden.
En aquesta àrea s'hi concentra la gran major part de les infraestructures i riquesa dels Països Baixos, des d'aeroports com Schiphol, ports com el de Rotterdam o universitats com les de Leiden, Utrecht o Delft. Les províncies d'Holanda i Utrecht, per exemple, generen la meitat del PIB neerlandès amb només el 44% de la seva població Arxivat 2005-02-23 a Wayback Machine..
# Alexandre III d'Escòcia

Alexandre III d'Escòcia- en gaèlic escocès Alasdair mac Alasdair mac Uilliam Garbh- (Roxburg, 4 de setembre de 1241 - 19 de març de 1286) fou rei d'Escòcia, fill i successor d'Alexandre II. Fou el darrer membre masculí de la casa de Dunkeld, iniciada amb Duncan I i darrer descendent de Kenneth MacAlpin.
Fou obligat a acceptar la regència del rei Enric III d'Anglaterra del 1255 al 1262, qui l'obligà a casar-se amb la seva filla Margarida. Iniciada la guerra escocesonoruega, el 1263 vencé al rei noruec Haakon IV a la batalla de Largs (Argyll) sobre el Clyde i li prengué les Hèbrides. Això obligà al fill d'aquest, Magnus VI de Noruega, a signar el 1266 el tractat de Perth, pel qual renunciava a l'illa de Man i a les Hèbrides a canvi d'un tribut. Endemés, el 1281 casava la seva filla Margarida amb el fill de Magnus, Erik.
Tanmateix, el 1278 es va veure obligat a rendir homenatge al nou rei d'Anglaterra, Eduard I, sota una mútua reserva d'independència. I per a més desgràcia, els seus dos fills mascles van morir abans que ell, de manera que va morir sense descendència masculina. La necessitat d'un hereu baró el van portar a contreure un segon matrimoni amb Violant de Dreux l'1 de novembre 1285.

## Referències

* ↑ «Agreement between Magnus IV and Alexander III, 1266». isleofman.com, 23-09-2009.
# Luis Fernando Macías Hernández

Luis Fernando Macías Hernández (Lagos de Moreno, Jalisco, 14 de maig de 1982) és un ciclista mexicà, que combina la carretera amb la pista.

## Palmarès en ruta

* 2006
** Campió de Mèxic sub-23 en ruta
* 2007
** Vencedor d'una etapa a la Volta a Cuba
* 2008
** Campió de Mèxic en ruta
** Vencedor d'una etapa a la Volta a Chihuahua
* 2010
** Vencedor d'una etapa a la Volta a Mèxic

## Palmarès en pista

* 2002
** Medalla d'or als Jocs Centreamericans i del Carib en Madison
* 2006
** 1r als Sis dies d'Aguascalientes (amb Franco Marvulli)
* 2009
** Campió panamericà en Madison (amb Ignacio Sarabia)
* 2014
** Campió de Mèxic en Persecució per equips

## Referències

* ↑ «Macías se llevó cuarta etapa de Vuelta México» (en castellà). espn, 21-04-2010. [Consulta: 21 gener 2024].
* ↑ «Colombia, campeón de los Panamericanos de Ciclismo» (en castellà). elespectador, 30-07-2009. [Consulta: 21 gener 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Catalunya – Veneçuela (25-03-2019)

La selecció catalana de futbol disputà un partit amistós contra la selecció de Veneçuela el 25 de març de 2019 a l'estadi de Montilivi de Girona.

## Fitxa tècnica

| Catalunya | 2 - 1 | Veneçuela |
| Bojan Krkić 53' Javi Puado 89' | FCF Mundo Deportivo | 59' Roberto Rosales |
| Catalunya | Veneçuela |
CATALUNYA: :
| PO | Edgar Badia | | 45' |
| DF | Aleix Vidal | | 63' |
| DF | Gerard Piqué | | 51' |
| DF | Marc Bartra | | 45' |
| DF | Dídac Vilà | | 45' |
| CC | Joan Jordán | | 45' |
| CC | Àlex Granell | | 45' |
| CC | Pere Pons | | 45' |
| CC | Óscar Melendo | | 45' |
| DV | Sergio García (c) | | 35' |
| DV | Bojan Krkić | | 63' |
| Banqueta: |||
| PO | Isaac Becerra | | 45' |
| DF | Marc Cucurella | | 45' |
| DF | Marc Muniesa | 84' | 45' |
| DF | Martín Montoya | | 45' |
| CC | Víctor Sánchez | | 45' |
| CC | Oriol Romeu | | 45' |
| CC | Riqui Puig | | 51' |
| DV | Javi Puado | | 63' |
| DV | Pere Milla | | 35' |
| DV | Marc Cardona | | 63' |
| Seleccionador: |||
| Gerard López ||||
VENEÇUELA: :
| PO | Wuilker Faríñez | 45' |
| DF | Alexander González | 78' |
| DF | Yordan Osorio |
| DF | Jhon Chancellor |
| DF | Roberto Rosales |
| CC | Tomás Rincón (c) | 45' |
| CC | Júnior Moreno |
| CC | Yangel Herrera |
| CC | Yeferson Soteldo | 60' |
| CC | Jhon Murillo | 60' |
| DV | Josef Martínez | 60' |
| Banqueta: |||
| PO | Rafael Romo | 45' |
| DF | Ronald Hernández | 78' |
| CC | Luis Manuel Seijas | 45' |
| CC | Darwin Machís | 60' |
| CC | Juanpi Añor | 60' |
| DV | Jhonder Cádiz | 81' |
| DV | Fernando Aristeguieta | 60' |
| Seleccionador: |||
| Rafael Dudamel ||||

## Referències

* ↑ Correas, Ferran «Catalunya torna amb victòria». L'Esportiu, 25-03-2019 [Consulta: 27 març 2019].
* ↑ Brugués, Marc «Catalunya gaudeix a Montilivi». Diari de Girona, 25-03-2019 [Consulta: 27 març 2019].
* ↑ «Catalonia beats Venezuela 2-1 in friendly in Spain» (en anglès). The Washington Post, 25-03-2019. Arxivat de l'original el 2019-03-26 [Consulta: 27 març 2019]. Arxivat 2019-03-26 a Wayback Machine.
# Aknada

«Aknada» té aquests significats:
* Aknada (Kiziliurt), localitat de la república del Daguestan, a Rússia
* Aknada (Agvali), localitat de la república del Daguestan, a Rússia
# Tang Wei

Tang Wei (nom d'origen xinès, el cognom és Tang) és una actriu xinesa nascuda el 7 d'octubre del 1979.
Va ser seleccionada en un càsting on van participar més de 10.000 actrius per a protagonitzar la pel·lícula d'Ang Lee Lust, Caution, coneguda a Espanya en castellà com a Deseo, Peligro, què va guanyar el Lleó d'Or del 2007. El seu personatge en la pel·lícula va ser el de Wong Chia Chi. També hi van participar Tony Leung Chiu-Wai, Joan Chen i Lee-Hom Wang. El seu paper la va fer guanyadora del premi del Cavall d'Or. Tang Wei també va ser nominada pel premi Independent Spirit.
La mare de Tang Wei és actriu i el seu pare és pintor.

## Filmografia

* Lust, Caution (2007)
* Crossing Hennessy (2010)
* Late Autumn (2010)
* 3 Idiots (2010)
* The Founding of a Party (2011)
* Wu Xia (2011)
* Speed Angels (2011)
* Finding Mr. Right (2013)
* Cyber (2014)

## Referències

* ↑ «Tang Wei: Lust, Caution, Past, and Future > PROFILES > CELEBRITIES». Arxivat de l'original el 2007-12-29. [Consulta: 18 maig 2008].

## Enllaços externs

* Tang Wei Web Arxivat 2008-04-03 a Wayback Machine.
* Video Interview Arxivat 2008-04-20 a Wayback Machine.
* Guardian interview
# Shimazu Toyohisa

    En aquest nom japonès, el cognom és Shimazu.
Shimazu Toyohisa (岛津豊久, Shimazu Toyohisa 1570-1600) va ser un samurai del període Sengoku en la història del Japó.
Toyohisa va ser fill de Shimazu Iehisa i nebot de Shimazu Yoshihiro. Va participar durant la campanya de pacificació de Kyūshū (1587) sota les ordres de Yoshihiro en contra de Toyotomi Hideyoshi.
Va participar també durant la batalla de Sekigahara del costat d'Ishida Mitsunari en contra de les tropes de Tokugawa Ieyasu. Durant aquest conflicte i després de la traïció de Kobayakawa Hideaki, les tropes de Mitsunari es van desmoralitzar i van començar a fugir desordenadament. Les tropes del clan shimazu van ser atacades aleshores pel contingent de Ii Naomasa i Toyohisa va ser mort en combat.

## Referències

* Bryant, Anthony (1995). Sekigahara 1600: The final struggle for power. Osprey Publishing. ISBN 1-85532-395-8.
# Gusztáv Juhász

Gusztáv Juhász (19 de desembre de 1911 - 20 de gener de 2003) fou un futbolista romanès. Va formar part de l'equip romanès a la Copa del Món de 1934.
# Pueblo Jemez

El Pueblo Jemez (en towa Walatowa o "poble del turó") és una concentració de població designada pel cens dels Estats Units al comtat de Sandoval, a l'estat de Nou Mèxic. Segons el cens del 2000 tenia 1.953 habitants. És el lloc de residència de la tribu reconeguda federalment del Pueblo Jemez, que parla la llengua towa del grup kiowa-tano.

## Demografia

Segons el cens de 2010 hi havia 1.788 persones residint al Pueblo Jemez. La densitat de població era de 337,25 hab./km². Dels 1.788 habitants, Pueblo Jemez estava compost pel 0,39% blancs, el 0,06% eren afroamericans, el 98,6% eren amerindis, el 0,5% eren d'altres races i el 0,45% pertanyien a dos o més races. Del total de la població l'1,29% eren hispans o llatins de qualsevol raça.
La seva llengua tenia 1.909 parlants el 2000. Segons dades de la BIA del 1995, hi havia 2.885 apuntats al rol tribal, però segons el cens dels EUA del 2000 hi havia enregistrats 2.856 individus.

## Corredors Jemez

Fins a un 70% dels 1.890 Jemez vivien en les seves terres de la reserva a principis de 1970. Encara que per llavors un nombre creixent anava canviant al treball assalariat en lloc de l'agricultura, els residents van seguir conreant xili, blat de moro i blat, parlant la seva llengua materna, mantenint les pràctiques consuetudinàries.
El córrer, un vell passatemps i activitat cerimonial Jemez, van créixer encara més en popularitat del que havia estat abans de la Segona Guerra Mundial. Abans de l'arribada de la televisió a Jemez les nits d'hivern s'entretenien amb contes sobre les proeses de la tribu. Les carreres van continuar mantenint el seu lloc cerimonial al llarg dels anys, tenint la finalitat d'ajudar al moviment del sol i de la lluna o accelerar el creixement dels cultius. Alhora es va convertir en un esport popular secular. L'any 1959 va veure la primera cursa anual paníndia Jemez, guanyat pels corredors de Jemez set vegades en els primers deu anys. Un corredor de Jemez, Steve Gachupin, va guanyar el marató Pikes Peak sis vegades en 1968 establint un rècord en arribar al cim en només 2 hores, 14 minuts i 56 segons.

## Artistes Jemez

* Kathleen Wall, terrissaire Jemez

## Vegeu també

* Pueblo

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ Sando, Joe S., Nee Hemish: A History of Jemez Pueblo, Clear Light Publishing, Santa Fe, New Mexico, 2008 p. 169
* ↑ "Biography." Kathleen Wall. (retrieved 21 Dec 2009)

## Bibliografia

* Sando, Joe S., Nee Hemish: A History of Jemez Pueblo, Clear Light Publishing (2008), trade paperback, 264 pages, ISBN 1-57416-091-5

## Enllaços externs

* Pueblo de Jemez website
* Walatowa Visitor Center
* Llista d'artistes Jemez Arxivat 2012-02-20 a Wayback Machine.
* Jemez Pueblo on New Mexico Office of the State Historian Arxivat 2011-07-18 a Wayback Machine.
# Aknīste

Aknīste (en alemany: Oknist) és un poble de Letònia situat al municipi d'Aknīste. Està situada a la històrica regió de Selònia, a prop de la frontera amb Lituània i a 135 km de la capital Riga.

## Història

La primera referència històrica del nom d'Aknīste data del 1298. La població va formar part de Lituània durant alguns segles (començant al segle xvii) però a començaments del segle XX Lituània va intercanviar Aknīste per Palanga.
El 18 de juliol de 1941 va tenir lloc a la població una matança de residents jueus durant l'ocupació nazi als països bàltics.

## Vegeu també

* Localitats de Letònia
# S3RL

Jole Hughes, més conegut pel seu nom artístic S3RL o Dj S3RL, (Brisbane, Austràlia) és un DJ especialitzat en el gènere del happy hardcore molt popular a nivell global. Les seues cançons solen tindre temàtica "friki", sent exitoses entre la gent que juga videojocs i veu anime. Les lletres solen contenir un contingut paròdic i satíric.
Va iniciar la seva producció el 2000 a partir d'haver après amb el videojoc per a PlayStation Music 2000 i el primer pas de publicació de cara al públic ocurrí a finals del 2005 quan va mostrar a Kevin Energy i Sharkey les seves composicions. Poc temps després signà per a una casa discogràfica, Nu Energy Collective (NEC). Publicà la primera cançó, "Transformers", en disc de vinil, convertint-se en el primer DJ en Queensland en signar per una casa discogràfica important i internacional. Més endavant creà la seva pròpia casa discogràfica, EMFA Music, i continuà llançant cançons exitoses. Amb aquesta discogràfica va traure el 2018 la centena cançó, "What is a DJ?".

## Referències

* ↑ «S3RL». AllMusic. [Consulta: 17 maig 2018].
* ↑ Bevacqua, Joel “DJ Deadly Buda” «Inside the World of the Kandi Kids, Dance Music's Most Colorful Subculture». LA Weekly, 2017 [Consulta: 17 maig 2018].
* 1 2 «DJ S3RL Discusses His Retirement From Touring, Happy Hardcore’s Future, & More!». EDM Identity, 26-02-2018 [Consulta: 17 maig 2018].
* ↑ «These 7 Throwback S3RL Tunes Will Restore Your Faith In Happy Hardcore». RaverRafting, 24-11-2014 [Consulta: 17 maig 2018].
* ↑ «S3RL. Biography». Official Global DJ Rankings. Dj-rankings.org. Arxivat de l'original el 19 d’agost 2014. [Consulta: 17 maig 2018].
* ↑ «DJ S3RL Debuts “What is a DJ?” ft DJ Jimni Cricket to Celebrate 100th Release on EMFA Music». EDM Identity, 03-03-2018 [Consulta: 17 maig 2018].
# Louise Julie de Mailly-Nesle

Louise Julie de Mailly-Nesle, (1710, a París - 1751, a París) a ser una favorita (Maîtresse royale9 del rei Louis XV de França. Era filla de Louis III de Mailly-Nesle (1689-1767) i de la seva esposa Armande Félice de La Porte Mazarin (1691-1729), era neta d'Hortense Mancini i reneboda del Cardenal Mazarin.

## Biografia

Es va casar l'anuy 1726 amb un cosí germà del seu pare, Louis-Alexandre de Mailly-Nesle, comte de Mailly (1699-1748) no van tenir fills, vaesdevenir la primera favorita de Louis XV l'any 1733, però el seu adulteri no va ser conegut per la gent fins a 1737
Madame de Mailly, poc bonica però amb grans qualitats del cor, va ser una favorita discreta, respectuosa amb la reina.
Va ser substituïda successivament per les seves dues germanes, Pauline Félicité de Mailly-Nesle, comtesse de Vintimille (1735) i Marie-Anne de Mailly-Nesle, marquise de la Tournelle.
Morí en la pobresa el 5 de març de 1751 a París.
# Pànic del nucli

Un pànic del nucli (de vegades abreujat com a KP) és una mesura de seguretat presa pel nucli d'un sistema operatiu en detectar un error fatal intern en el qual no es pot recuperar de manera segura o continuar executant el sistema tindria un risc més gran. d'importants pèrdues de dades. El terme és en gran manera específic per a sistemes Unix i similars a Unix. L'equivalent als sistemes operatius Microsoft Windows és un error d'aturada, sovint anomenat "pantalla blava de la mort".
Les rutines del nucli que gestionen els pànics, conegudes com panic al codi font derivat d' AT&T i BSD Unix, estan dissenyades generalment per emetre un missatge d'error a la consola, bolcar una imatge de la memòria del nucli al disc per a la depuració post-mortem, i després o bé espereu que el sistema es reiniciï manualment o bé inicieu un reinici automàtic. La informació proporcionada és de caràcter molt tècnic i té com a objectiu ajudar un administrador del sistema o desenvolupador de programari a diagnosticar el problema. Els pànics del nucli també poden ser causats per errors originats fora de l'espai del nucli. Per exemple, molts sistemes operatius Unix entren en pànic si el procés d'inici, que s'executa a l'espai d'usuari, finalitza.
El nucli Unix manté la coherència interna i la correcció del temps d'execució amb afirmacions com a mecanisme de detecció d'errors. El supòsit bàsic és que el maquinari i el programari haurien de funcionar correctament i un error d'una afirmació provoca un pànic, és a dir, una aturada voluntària de tota l'activitat del sistema. El pànic del nucli es va introduir en una primera versió d'Unix i va demostrar una diferència important entre les filosofies de disseny d'Unix i el seu predecessor Multics.
La funció original panic no va canviar essencialment de la Cinquena Edició UNIX a l'UNIX 32V basat en VAX i només va emetre un missatge d'error sense cap altra informació, i després va deixar caure el sistema en un bucle inactiu sense fi.

## Referències

* ↑ «KP - Kernel Panic (Linux) | AcronymFinder» (en anglès). www.acronymfinder.com. [Consulta: 6 gener 2016].
* ↑ «FreeBSD 11.0 - man page for panic (freebsd section 9) - Unix & Linux Commands» (en anglès). www.unix.com.
* ↑ «boot failure-init died - Unix Linux Forums - HP-UX» (en anglès). www.unix.com.
* ↑ Daniel P. Siewiorek. Reliable computer systems: design and evaluation (en anglès). A K Peters, Ltd., 1998, p. 622. ISBN 978-1-56881-092-8.
# Gymnogeophagus gymnogenys

Gymnogeophagus gymnogenys és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a Sud-amèrica: Brasil i l'Uruguai.

## Referències

* ↑ Miranda Ribeiro, A. de 1918. Dous generos e tres especies novas de peixes Brasileiros determinados nas collecções do Museu Paulista. Rev. Mus. Paulista v. 10: 787-791, 1 pl.
* ↑ BioLib (anglès)
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Al·la Horska

Al·la Horska (en ucraïnès Алла Горська; Ialta, Ucraïna, 18 de setembre de 1929 - Vasylkiv, Província de Kíiv, Ucraïna, 17 de novembre de 1970) va ser un pintor monumentalista ucraïnès dels anys 60, i un dels primers representants del moviment clandestí ucraïnès. També fou activista del moviment pels drets humans dels anys 60 a Ucraïna.
El 1962, Alla Horska va revelar amb el poeta Vassil Simonenko, l'existència de fosses comunes dels "enemics de l'estat soviètic" assassinats per l'NKVD, als cementiris de Bykivnia, Lukyanivsky i Vasylkivsky a Kíiv. Després els declaren a l'Ajuntament de Kíev.
Entre 1965 i 1968, va participar en manifestacions contra la repressió dels activistes ucraïnesos dels drets humans. Això el porta a tenir diversos tractes amb la policia política soviètica. Tanmateix, gaudeix del suport del grup d'artistes compromesos al qual pertany. Junts treballen en obres polítiques monumentals a Donetsk i Krasnodon.
El 1967, Horska va assistir al judici de Viacheslav Chornovil a Lviv, mentre que un grup d'activistes de Kíev protestava contra la realització il·legal de procediments legals. L'any següent, va signar la carta de protesta 139, adreçada al secretari general del Partit Comunista de la Unió Soviètica, demanant el cessament d'aquests procediments il·legals. Com a resultat, el KGB va començar a pressionar i amenaçar els signants de la carta.
Alla Horska va morir el 17 de novembre de 1970 durant una operació del KGB. El seu funeral va tenir lloc el 7 de desembre següent, i es va convertir en una campanya de resistència civil durant la qual van pronunciar discursos coneguts dissidents com Yevgen Sverstiuk, Vasyl Stus, Ivan Gel i Oles Serhienko.

## Referències

* ↑ «Horska, Alla». Encyclopedia of Ukraine. Canadian Institute of Ukrainian Studies [Consulta: 31 gener 2023].
* ↑ Ovsiyenko, V. «Horska, Alla Oleksandrivna». Museum.khpg.org, 19-04-2005 [Consulta: 31 gener 2023].
* ↑ Chraibi, Christine «Dissident artist Alla Horska murdered 45 years ago». Euromaidan Press (EP), 29-12-2015 [Consulta: 31 gener 2023].
* ↑ Pecherska, Nataliia. «Alla Horska: Die Hard». 02-05-2020. [Consulta: 31 gener 2023].
# Microgobius brevispinis

Microgobius brevispinis és una espècie de peix de la família dels gòbids i de l'ordre dels cipriniformes que es troba des del Golf de Califòrnia fins a Panamà.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius brevispinis». Catalogue of Life. (anglès) (anglès)
* ↑ FishBase (anglès)

## Bibliografia

* Allen, G.R. i D.R. Robertson 1994. Fishes of the tropical eastern Pacific. University of Hawaii Press, Honolulu. 332 p.
* Birdsong, R.S., 1981. A review of the gobiid fish genus Microgobius Poey., Bull. Mar. Sci., 31(2):267-306.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Louise Hickock Emmons

Louise Hickock Emmons (Montevideo, 23 d'agost del 1943) és una zoòloga uruguaiana. La seva obra més coneguda és Neotropical Rainforest Mammals: A Field Guide, que fou publicada el 1990. Entre d'altres, descrigué el gènere Santamartamys el 2005.
L'espècie Euryoryzomys emmonsae li fou dedicada per Musser et al. el 1998.

## Referències

* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 127. ISBN 978-0801893049.

## Enllaços externs

* Biografia de Louise Emmons (anglès)